el el el el el el el el el el el el el el el el el el el el el el el el el el el el el el el el el el el el el fr el el el el el el el el el el el el el el el el el el el el el el en el en el en el en el el el el el el el el el el el el el el el el en el el el el el el el el el el el el el pl el el el el el el el el el el el el el el el el el
Ολυμπιακό Κλειστό Γυμναστήριο Νίκος Γκάλης
Ολυμπιακό Κλειστό Γυμναστήριο Αθλοπαιδιών Νίκος Γκάλης
19.443(με τις θέσεις για τους εκπροσώπους των ΜΜΕ)
21.098 (συμπεριλαμβανομένων των θέσεων όρθιων) θεατές
Πολυμέσα σχετικά με το στάδιο
Πρόκειται για τη μεγαλύτερη αθλητική εγκατάσταση που χρησιμοποιήθηκε κατά τους Ολυμπιακούς Αγώνες του 2004, ενώ επίσης θεωρείται ως ένα από τα πιο σύγχρονα κλειστά γυμναστήρια στην Ευρώπη. Έχει φιλοξενήσει σπουδαίες αθλητικές διοργανώσεις και πολιτισμικές εκδηλώσεις αφού είναι το καλύτερο κλειστό γυμναστήριο της χώρας.
1 Τμήματα του γηπέδου
4 Νίκος Γκάλης και ΟΑΚΑ
Σε αγώνα του Παναθηναϊκού
Στην Ολυμπιάδα του 2004
Σε αγώνα μπάσκετ του Παναθηναϊκού
Κατά τη διάρκεια της Ολυμπιάδας του 2004
Το κλειστό γήπεδο είναι κατασκευασμένο σε 6 επίπεδα και έχει τη δυνατότητα να εκκενωθεί μέσα σε 10 λεπτά.[2] Οι διαστάσεις της κεντρικής σάλας είναι 40 μ. x 70 μ. και το παρκέ του αγωνιστικού χώρου έχει διαστάσεις 28,2 μ. x 15 μ. Το στάδιο έχει 18,500 θέσεις για θεατές (2.000 πτυσσόμενες), 300 για δημοσιογράφους και 450 θέσεις VIP. Το γήπεδο έχει 54 θύρες για φιλάθλους, 2 για ομάδες, 1 για επίσημους και 1 για δημοσιογράφους. Τα άτομα με ειδικές ανάγκες έχουν προσβασιμότητα σε όλες τις θύρες του μεσαίου διαζώματος.
Είναι αξιοσημείωτο πως η διακριτική οροφή σε σχήμα «Α» στηρίζεται σε τέσσερις τεράστιους πυλώνες. Ο καθένας έχει ύψος 35 μέτρα, και απέχουν μεταξύ τους 108 μέτρα. Σύμφωνα με την Υφυπουργείο Αθλητισμού είναι το μεγαλύτερο κλειστό γυμναστήριο αυτού του τύπου στον κόσμο. Το γυμναστήριο είναι επίσης κατασκευασμένο κατά τέτοιο τρόπο ώστε άφθονο φυσικό φως να εισέρχεται στο εσωτερικό του, κατά τη διάρκεια της μέρας.[3]
Το γήπεδο διαθέτει 4 ηλεκτρονικούς πίνακες εκ των οποίων οι 2 είναι πίνακες αποτελεσμάτων, 1 στατιστικών και 1 παραγωγής εικόνας βίντεο. Ο εξοπλισμός περιλαμβάνει επίσης 2 κλειστά γυμναστήρια διαστάσεων 19 μ. x 9 μ. Στο χώρο του γηπέδου λειτουργεί ιατρείο κατά τη διάρκεια των αγώνων, ενώ υπάρχει και αίθουσα για έλεγχο αναβολικών σε αθλητές. Το γήπεδο διαθέτει επίσης 12 συγκροτήματα αποδυτηρίων με ντους, τουαλέτα, χώρο για μασάζ και 2 σάουνες. Οι δημοσιογράφοι καλύπτουν τις δραστηριότητες από κέντρο τύπου 500 τμ, την αίθουσα συνεντεύξεων 100 τμ. και 2 γραφεία τύπου. Επίσης λειτουργούν 20 κυλικεία, ηλεκτρονικό κλειστό κύκλωμα τηλεόρασης και 6 σκοτεινοί θάλαμοι.
Το γήπεδο, κατα το παρελθόν (όπως και τώρα), έχει υπάρξει έδρα κατά κύριο λόγο τόσο του Παναθηναϊκού, όσο και της Εθνικής Ελλάδος.
Το 2004 το κλειστό γυμναστήριο του ΟΑΚΑ φιλοξένησε τα αγωνίσματα της ενόργανης γυμναστικής, του τραμπολίνο και της καλαθοσφαίρισης που διεξήχθησαν για τους Ολυμπιακούς Αγώνες της Αθήνας. Σε επίπεδο εθνικών ομάδων το ΟΑΚΑ φιλοξένησε το Ευρωμπάσκετ 1995 στο οποίο η Εθνική Ελλάδος κατέκτησε την 4η θέση. Το 1998 το ΟΑΚΑ φιλοξένησε το Παγκόσμιο Πρωτάθλημα καλαθοσφαίρισης στο οποίο η Εθνική Ελλάδος αναδείχθηκε 4η. Το 2007 στο Ο.Α.Κ.Α. διεξήχθη το προολυμπιακό τουρνουά καλαθοσφαίρισης και η Εθνική Ελλάδος κέρδισε τη συμμετοχή της στους Ολυμπιακούς Αγώνες του 2008.
Το 2007, επίσης, διεξήχθη στο ΟΑΚΑ το φάιναλ φορ της Ευρωλίγκα. Τροπαιούχος αναδείχθηκε ο Παναθηναϊκός που ταυτόχρονα χρησιμοποιούσε ως έδρα το γήπεδο. Την ίδια χρονιά η ομάδα του Παναθηναϊκού κατέκτησε μέσα στο ΟΑΚΑ και τους 2 εγχώριους τίτλους και είχε την ευκαιρία να πανηγυρίσει εντός έδρας το τριπλ κράουν.
Στις 14 Ιουνίου του 2016 ημέρα κατά την οποία συμπληρώθηκαν 29 έτη από την κατάκτηση του Ευρωμπάσκετ 1987 από την εθνική Ελλάδος το ΟΑΚΑ μετονομάστηκε σε κλειστό γυμναστήριο "Νίκος Γκάλης".[4] .
Στις 22 Μαΐου 2022 ανακοινώθηκε η απόκτηση της χρήσης του κλειστού γυμναστηρίου των Ολυμπιακών Εγκαταστάσεων από την ΚΑΕ Παναθηναϊκός για 49 χρόνια. Μέρος της συμφωνίας της απόκτησης είναι η συντήρηση και αναβάθμιση του από την ιστορική ομάδα μπάσκετ του Παναθηναϊκού. Κοινή απόφαση όλων των εμπλεκόμενων της συμφωνίας για την απόκτηση ήταν πως το κλειστό γυμναστήριο του Ο.Α.Κ.Α. θα χρησιμοποιείται και από την Εθνική Ελλάδος μπάσκετ όποτε εκείνη επιθυμεί.
Νίκος Γκάλης και ΟΑΚΑΕπεξεργασία
Από τις 14 Ιουνίου του 2016 το κλειστό γήπεδο του ΟΑΚΑ μετονομάστηκε σε κλειστό γυμναστήριο "Νίκος Γκάλης".[5]. Στο γήπεδο αυτό δεν πρόλαβε να αγωνιστεί στην καριέρα του συμμετείχε όμως τιμώμενος σε σημαντικές διοργανώσεις. Ο Νίκος Γκάλης είχε τιμηθεί νωρίτερα στο ΟΑΚΑ στις 21 Οκτωβρίου 1999 όταν οι σχέσεις των αδελφών Γιαννακόπουλων και του Γκάλη αποκαταστάθηκαν και επίσημα καθώς βραβεύτηκε από τον Παναθηναϊκό στο ημίχρονο αγώνα της Ευρωλίγκα απέναντι στη Ρεάλ.[6] Το 2004 μετέφερε την Ολυμπιακή Φλόγα ως πρώτος λαμπαδηδρόμος μέσα στο χώρο του ΟΑΚΑ (στο Ολυμπιακό Στάδιο) για την τελετή έναρξης της διοργάνωσης. Στις 6 Μαΐου του 2007 τιμήθηκε από την Ευρωλίγκα στον τελικό του ΟΑΚΑ (Παναθηναϊκός - ΤΣΣΚΑ) παρουσία 20.000 φιλάθλων, σε ένα από τα μεγαλύτερα standing ovation στην ιστορία του ελληνικού μπάσκετ.[7]
Κατά καιρούς φιλοξενούνται συναυλίες καλλιτεχνών και άλλες εκδηλώσεις, όπως για παράδειγμα ο Διαγωνισμός Τραγουδιού της Eurovision το 2006. Επίσης έχουν δώσει συναυλίες μέσα στο κλειστό οι: Τζένιφερ Λόπεζ, Μπιόρκ, Μπιγιονσέ, Ρότζερ Γουώτερς, Tokio Hotel, Σάκης Ρουβάς, Δέσποινα Βανδή και άλλοι πολλοί.
Εξυπηρετείται από τους σταθμούς Νερατζιώτισσας της γραμμής 1 του Μετρό και του Προαστιακού και Ειρήνης του Μετρό (Γραμμή 1) καθώς και από αρκετές γραμμές λεωφορείων. Μελλοντικά θα εξυπηρετείται και από την Γραμμή 4 του μετρό με τον σταθμό Ολυμπιακό Στάδιο.
↑ Αθλητικές εκδηλώσεις του Κλειστού Γηπέδου Μπάσκετ ΝΙΚΟΣ ΓΚΑΛΗΣ του ΟΑΚΑ.
↑ 2,0 2,1 «Κλειστό Γήπεδο Καλαθοσφαίρισης | OAKA». www.oaka.com.gr. Ανακτήθηκε στις 15 Μαΐου 2016.
↑ Xenides, George. «Athens Olympic Sports Hall (OAKA)». www.stadia.gr. Ανακτήθηκε στις 12 Απριλίου 2016.
↑ Το ΟΑΚΑ μετονομάστηκε σε "Νίκος Γκάλης"
↑ Το ΟΑΚΑ μετονομάστηκε σε "Νίκος Γκάλης"
↑ «Τιμή στους 4 γίγαντες - prasinanea.gr». Αρχειοθετήθηκε από το πρωτότυπο στις 27 Ιουνίου 2015. Ανακτήθηκε στις 22 Μαΐου 2017.